OpenLLM-France/wikimedia huggingface dataset:
# Reformatio in peius

Reformatio in peius és una locució llatina utilitzada en dret, que es pot traduir com a «reformar a pitjor» o «reformar en perjudici». L'expressió s'usa quan, després d'un recurs d'apel·lació o de cassació, el tribunal encarregat de dictar una nova sentència resol la causa empitjorant els termes en què va ser dictada la primera sentència per al recurrent. En moltes ocasions existeix la prohibició de la reformatio in peius com una garantia processal per l'apel·lant, particularment en matèria penal. No obstant això, és molt habitual (llevat que la sentència principal resolgui l'assumpte totalment a favor d'una de les parts) que siguin les dues parts les que poden recórrer al tribunal; en aquest cas el tribunal pot millorar o empitjorar la resolució, subjectant-se a les peticions de les parts.
La Constitució espanyola de 1978, en l'article 24, recull el dret «a ser informat de l'acusació formulada» i, per extensió, la prohibició de la reformatio in peius. En el dret colombià la Constitució Nacional va establir com a principi constitucional la prohibició de la reformatio in peius en l'article 31, que estableix que «tota sentència judicial pot ser apel·lada o consultada, llevat de les excepcions que consagri la llei». El tribunal o jutge superior «no pot agreujar la pena imposada quan el condemnat sigui apel·lant únic».

## Referències

* ↑ http://www.banrep.gov.co/regimen/resoluciones/cp91.pdf Arxivat 2007-12-15 a Wayback Machine.
# Nelsonville (Nova York)

Nelsonville és una població dels Estats Units a l'estat de Nova York. Segons el cens del 2000 tenia 565 habitants.

## Demografia

Segons el cens del 2000, Nelsonville tenia 565 habitants, 222 habitatges, i 154 famílies. La densitat de població era de 209,8 habitants/km².
Dels 222 habitatges en un 29,7% hi vivien nens de menys de 18 anys, en un 53,6% hi vivien parelles casades, en un 10,4% dones solteres, i en un 30,6% no eren unitats familiars. En el 22,5% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,2% tenia menys de 18 anys, un 4,8% entre 18 i 24, un 31,7% entre 25 i 44, un 27,4% de 45 a 60 i un 11,9% 65 anys o més.
L'edat mediana era de 40 anys. Per cada 100 dones de 18 o més anys hi havia 103,8 homes.
La renda mediana per habitatge era de 60.000 $ i la renda mediana per família de 67.778 $. Els homes tenien una renda mediana de 42.206 $ mentre que les dones 45.625 $. La renda per capita de la població era de 24.853 $. Entorn del 3,6% de les famílies i el 7,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nelsonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Nelsonville». American Fact Finder. Oficina del Cens dels Estats Units, 12-01-2010.
# Martin Odersky

Martin Odersky (Lausana, 5 de setembre de 1958) és un informàtic alemany, professor de mètodes de programació a l'Escola Politècnica Federal de Lausanna. Es va especialitzar en l'anàlisi estàtica de codi i els llenguatges de programació. Va concebre els llenguatges de programació Scala i Generic Java. El 2007 fou nomenat membre de l'Association for Computing Machinery. El 2011 va fundar Typesafe Inc., empresa dirigida a donar suport i promoure el llenguatge Scala, on és actualment el director i arquitecte en cap.

## Referències

* ↑ «Martin Odersky» (en anglès). EPFL. [Consulta: 26 desembre 2021].
* ↑ Naftalin, Maurice. Java generics and collections. Sebastopol, Calif.: O'Reilly, 2006. ISBN 0-596-52775-6.
* ↑ «Cloud computing pioneer Martin Odersky takes wraps off his new company Typesafe» (en anglès americà), 12-05-2011. [Consulta: 26 desembre 2021].

## Enllaços externs

* (anglès) Pàgina personal de Martin Odersky
* (anglès) Publicacions Arxivat 2012-09-10 a Wayback Machine.
# Pere Ribes García

Pere Ribes García (Pedreguer 1985), més conegut com a Pere, és un jugador professional de pilota valenciana, mitger en la modalitat d'Escala i corda, en nòmina de l'empresa ValNet. Va debutar a Alginet. Va guanyar el Circuit Professional en 2016, amb Miguel i Hèctor II.

## Referències

* ↑ «Miguel, Pere i Héctor II, campions del Circuit Professional». Superdeporte, 10-04-2016.

## Enllaços externs

* Fitxa de ValNet Arxivat 2008-05-13 a Wayback Machine.
# La Rocheta (Droma)

La Rochette-du-Buis és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 68 habitants.

## Demografia
### Població

El 2007 la població de fet de La Rochette-du-Buis era de 68 persones. Hi havia 40 famílies de les quals 20 eren unipersonals (12 homes vivint sols i 8 dones vivint soles), 4 parelles sense fills, 4 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 76 habitatges, 39 eren l'habitatge principal de la família, 30 eren segones residències i 7 estaven desocupats. 69 eren cases i 5 eren apartaments. Dels 39 habitatges principals, 29 estaven ocupats pels seus propietaris, 8 estaven llogats i ocupats pels llogaters i 2 estaven cedits a títol gratuït; 2 tenien una cambra, 1 en tenia dues, 13 en tenien tres, 17 en tenien quatre i 6 en tenien cinc o més. 25 habitatges disposaven pel capbaix d'una plaça de pàrquing. A 19 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Rochette-du-Buis el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 8 | 60 a 64 | 8 |
| 8 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 35 persones, 27 eren actives i 8 eren inactives. De les 27 persones actives 25 estaven ocupades (14 homes i 11 dones) i 2 estaven aturades (2 dones i 2 dones). De les 8 persones inactives 1 estava jubilada, 2 estaven estudiant i 5 estaven classificades com a «altres inactius».

### Activitats econòmiques

L'any 2000 a La Rochette-du-Buis hi havia 10 explotacions agrícoles que ocupaven un total de 198 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de La Rochette-du-Buis a l'INSEE.
* Évolution et structure de la population Fitxa amb el detall de dades de La Rochette-du-Buis a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Phyllomedusa boliviana

Phyllomedusa boliviana és una espècie de granota que viu a l'Argentina, Bolívia i el Brasil.
Està amenaçada d'extinció per la pèrdua del seu hàbitat natural.

## Referències

* De la Riva, I., Colli, G. & Lavilla, E. 2004. Phyllomedusa boliviana. Llista Vermella d'Espècies Amenaçades de la UICN 2006. Consulta: 10 de gener de 2008.
# Nokia 6620

El Nokia 6620 és un smartphone de la Serie 60 (DCT4, quarta generació) llançat en l'any 2004. Usa el sistema operatiu Symbian OS 7 sobre un maquinari basat en un joc de xips OMAP 1510, a una velocitat de 150 MHz, un processador ARM925T, d'altes prestacions, que en la seua època ho va convertir en un telèfon mòbil, molt apte per a tot tipus d'aplicacions multimèdia. Va ser un llançament posterior al model 6600, que Nokia va orientar al mercat nord-americà i canadenc, el qual disposava de funcions més avançades que el seu antecessor, a més d'estar orientat a les comunicacions empresarials alhora que a la diversió casolana.
Conté major memòria interna que qualsevol model anterior, arribant a 12 megaoctets de RAM, a més de tenir suport per a targetes d'expansió Targeta Secure Digital/MultiMedia Card.

## Vegeu també

* Nokia 6600

## Enllaços externs

* Un repàs al Nokia 6620 Arxivat 2010-01-11 a Wayback Machine.
# Ratpenat nassut de bronze

El ratpenat nassut de bronze (Murina aenea) és una espècie de ratpenat endèmica de Malàisia.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Distribució mundial d'aquesta espècie. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Mühlwald

Mühlwald (italià Selva dei Molini) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 1.473 habitants. Limita amb els municipis de Sand in Taufers, Kiens, Pfalzen, Finkenberg (Àustria), Gais, Terenten, Pfitsch, Ahrntal i Vintl.

## Situació lingüística

| Pertinença lingüística (cens 2001) | 99,19% alemany |
| Pertinença lingüística (cens 2001) | 0,73% italià |
| Pertinença lingüística (cens 2001) | 0,07% ladí |

## Administració

Llista d'alcaldes :
| Període | Identitat | Partit |
| 2004- | Josef Unterhofer | SVP |
# Olimpiodor d'Atenes

Olimpiodor (grec antic: Ὀλυμπιόδωρος, llatí: Olympiodorus) fou un general i home d'estat atenenc. Apareix com arcont epònim el 294 aC.
Quan Cassandre va atacar Atenes el 298 aC, Olimpiodor va anar per mar a Etòlia i va induir a la Lliga Etòlia a enviar ajut a Atenes; Cassandre es va haver de retirar. Una mica després Elateia, conquerida per Cassandre, es va revoltar i mercès a l'ajut enviat per Olimpiodor va poder resistir el contraatac.
El 283 aC quan Demetri de Macedònia va ser privat del seu regne per Lisímac de Tràcia i Pirros de l'Epir, un petit nombre d'atenencs dirigits per Olimpiodor va decidir expulsar a la guarnició macedònia de la fortalesa del Museu a Atenes, que romania lleial a Demetri; el Museu fou assaltat i ocupat i també el Pireu i Muníquia. Olimpiodor va reunir un petit cos de tropes a Eleusis amb els quals va combatre a les forces lleials a Demetri. Aquest va atacar Atenes, però es va haver de retirar per l'arribada de Pirros i va anar a l'Àsia Menor.
Olimpiodor tenia una estàtua col·locada a l'Acròpoli.

## Referències

* 1 2 Mason, Charles Peter. «Olympiodo'rus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Referència

La referència és una relació entre certes expressions i allò del que es parla quan es fan servir tals expressions. El segon objecte al qual es refereix el primer s'anomena referent del primer objecte.
Les referències poden prendre moltes formes, incloent: un pensament, una percepció sensorial, és a dir, audible (onomatopeies), la percepció visual l'olfactiva, o la tàctil, l'estat emocional, la relació amb altres, la coordinació de l'espai temps, la simbòlica o l'alfanumèrica, un objecte físic o una projecció d'energia.
En alguns casos s'utilitzen mètodes per amagar les referències, com ocorre en la criptografia.
Alguns dels candidats més naturals a expressions que fan referències són:
* Els noms propis, com "Alexandre Magne", "Pegàs" o "Homer".
* Les descripcions definides, com "el tercer planeta a partir del Sol", "el cavall alat" i "l'actual rei de França"
* Els predicats com "quars", "or" i "tigre" que refereixen a classes naturals.
* Les expressions com "tu", "jo", "ell", "això" i "aqueix", que en anglès s'anomenen indexicals, i que es caracteritzen pel fet que el seu referent varia depenent del context.
El mecanisme pel qual una expressió és capaç de referir és tema d'un profund debat filosòfic.

## Notes i referències

* ↑ Reimer, Marga. «Reference». A: Stanford Encyclopedia of Philosophy (en anglès). Spring 2009 Edition.
* ↑ Treanor, Brian, Aspects of alterity: Levinas, Marcel, and the contemporary debate, Fordham University Press, 2006, p.41

## Vegeu també

* Referència (desambiguació)
Viccionari
# Pere Riba

Pere Riba és el nom dels següents personatges:
* Pere Riba Madrid (Barcelona, 1988), tennista professional català.
* Pere Riba i Cabana (Matadepera, 1970), pilot de motociclisme català.
# Phyllomedusa distincta

Phyllomedusa distincta és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Garcia, P. & Kwet, A. 2004. Phyllomedusa distincta. Llista Vermella d'Espècies Amenaçades de la UICN 2006. Consulta: 10 de gener de 2008.
# Obstrucció tubàrica definitiva

L'obstrucció tubàrica definitiva, mètode Essure o dispositiu Essure és un mètode anticonceptiu d'esterilització, per tant permanent, femení, que es du a terme mitjançant una intervenció quirúrgica a la qual s'introdueixen dos dispositius d'uns quatre centímetres de llarg, un a cadascuna de les trompes de Fal·lopi, de manera que les obstrueixen definitivament. Això fa que augmenti el gruix del teixit de les trompes fins a obstruir-les de tal manera que els espermatozoides es veuen impossibilitats de passar-hi per viatjar cap als òvuls. Cal que sigui un cirurgià professional qui introdueixi el dispositiu per via vaginal en cada una de les trompes.
El dispositius produeixen una inflamació localitzada de les trompes de tal manera que es clou el pas dels espermatozoides, i la naturalesa de la inflamació fa que el procediment, igual que ocorre amb la lligadura de trompes, sigui irreversible: una dona sotmesa a aquesta mena de cirurgia no podrà mai més engendrar fills, encara que més endavant canvïi d'opinió i en vulgui.
La seva eficàcia és del 99,8%, és a dir que de cada cent dones amb lligadura de trompes, hi ha 0,2 embarassos en un any.
Hi ha milers de casos a tot el món de dones que després de l'implant sofreixen múltiples problemes de salut: forts dolors abdominals, mals de cap severs, sagnats... El cos, en molts d'aquests casos, reacciona de forma autoimmune, rebutjant l'implant. I l'extracció de l'implant és molt complex, ja que en molts casos la molla es trenca durant el procediment quirúrgic. Es pot trobar més informació sobre aquests problemes al documental de Netflix "El lado oscuro del bisturí" (2018).

## Referències

* ↑ Mètodes anticonceptius permanents Arxivat 2011-01-28 a Wayback Machine. APFCIB, associació de planificació familiar de Catalunya i Balears
* ↑ El implante subcutáneo de gestágeno, el anticonceptivo más eficaz, según un estudio Arxivat 2009-09-03 a Wayback Machine., agencia EFE, publicat a Mujer Hoy, 2 de setembre de 2009 (castellà)

## Enllaços externs

* Summary of Safety and Effectiveness Data (anglès)
# Lea Hernandez

Lea Hernandez (Alameda, 11 de març de 1964) és una autora de còmics texana, creadora de les sèries Cathedral Child, Rumble Girl i Killer Princeses, a més d'altres treballs com a artista, retoladora o colorista. Hernandez assenyala com a influències primerenques l'animació de Rankin Bass —que comptava amb artistes japonesos— i de Walt Disney com La bella dorment o 101 dàlmates; en altres camps, també cita a Sarah Brightman, Tori Amos, Ani DiFranco, Bjork, Dale Messick, Rumiko Takahashi, CLAMP, Mutsumi Inomata, Chuck Palahniuk, Carl Hiassen, Emma Bull, Will Shetterly, Carla Speed McNeil, Sean Bieri, Joanna Russ, Anthony Bourdain, Jane Campion, JK Rowling, Emma Thompson, Roberto Rodriguez, Johnny Depp, Tim Burton, Janeane Garafolo, Veronica Franco i la seua filla.

## Referències

* ↑ «Lea Hernandez». Comic Vine. [Consulta: 13 abril 2018].
* ↑ Karin L. Kross. «[An Interview With Lea Hernandez http://www.bookslut.com/features/2003_11_000970.php]» (en anglés). Bookslut, 01-11-2003. [Consulta: 13 abril 2018].
# Rede Manchete

Rede Manchete és una cadena de televisió brasilera que va ser fundada a Rio de Janeiro el 5 de juny de 1983 pel periodista i empresari ucraïno-brasiler Adolpho Bloch. La xarxa va romandre en antena fins al 10 de maig de 1999. Va formar part del Grupo Bloch, que va publicar la revista Manchete de Bloch Editores, la seva divisió editorial; la cadena de televisió va rebre el nom de la revista.
Amb equipament sofisticat i buscant un horari de classe alta, Manchete era coneguda per la seva programació basada en el periodisme, que abastava l'esport mundial i brasiler, amb esdeveniments esportius importants. Les telenovel·les, sèries i minisèries de Manchete també van fer història a la dramatúrgia televisiva brasilera. A més del seu propi horari, Manchete és conegut per emetre programes japonesos com tokusatsu i anime.
El maig de 1999, els socis Amilcare Dallevo i Marcelo de Carvalho (conegut com a Grupo TeleTV) van comprar les llicències de Manchete, van traslladar la seu a Barueri i van canviar el nom de la xarxa per RedeTV!.

## Referències

* ↑ Cristina Tardáguila. «TV Manchete, um inventário - na prateleira da memória». Observatório da Imprensa, 22-01-2013.
* ↑ Roberto Muggiati. «Uma tragédia sem manchete». Folha de S.Paulo. UOL, 31-07-2008.
* ↑ «RedeTV! comemora 10 anos; veja fatos inusitados de sua história». Folha de S.Paulo. UOL, 28-11-1999.
# Pere Ribera i Guals

Pere Ribera i Guals (Sant Mateu de Bages, 22 de novembre de 1957 - Barcelona, 5 de gener del 2016) va ser un polític català, alcalde, i diputat a la V i VI Legislatures.
Treballà en el sector agrari i en 1997-1998 fou membre de l'executiva de l'Institut Agrícola Català de Sant Isidre. Afiliat a Unió Democràtica de Catalunya (UDC), des de les eleccions municipals espanyoles de 1991 i fins a la mort fou alcalde de Sant Mateu de Bagesi de 1991 a 1997 membre del Consell Comarcal del Bages.
En 1997 va substituir en el seu escó Joan Raventós i Pujadó, elegit diputat a les eleccions al Parlament de Catalunya de 1995. Posteriorment fou elegit diputat a les eleccions al Parlament de Catalunya de 1999. Formà part de la Comissió d'Agricultura, Ramaderia i Pesca del Parlament de Catalunya i de la seva Diputació Permanent.

## Referències

* ↑ «El funeral de l'alcalde de Sant Mateu de Bages serà demà». Regió7. [Consulta: 1r juny 2016].
* ↑ Diputats del Parlament de Catalunya en la V Legislatura p. 203
# Marshallton

Marshallton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.437 habitants.

## Demografia

Segons el cens del 2000, Marshallton tenia 1.437 habitants, 640 habitatges, i 384 famílies. La densitat de població era de 637,7 habitants/km².
Dels 640 habitatges en un 24,5% hi vivien nens de menys de 18 anys, en un 40,6% hi vivien parelles casades, en un 12,8% dones solteres, i en un 40% no eren unitats familiars. En el 35,5% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,8% tenia menys de 18 anys, un 5,5% entre 18 i 24, un 26,2% entre 25 i 44, un 22,2% de 45 a 60 i un 24,3% 65 anys o més.
L'edat mediana era de 43 anys. Per cada 100 dones de 18 o més anys hi havia 85,8 homes.
La renda mediana per habitatge era de 23.173 $ i la renda mediana per família de 28.679 $. Els homes tenien una renda mediana de 35.161 $ mentre que les dones 16.793 $. La renda per capita de la població era de 13.135 $. Entorn del 9,7% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marshallton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Marshallton». American Fact Finder. Oficina del Cens dels Estats Units, 12-01-2010.
# Mühlenbach

«Mühlenbach» té aquests significats:
* Entitats de població:
** Mühlenbach (Selva Negra), municipi la Selva Negra a Baden-Württemberg
** Mühlenbach (Waldbröl), nucli de Waldbröl a Rin del Nord-Westfàlia
* Hidrografia:
** Mühlenbach o Mühlenau (Alster), afluent de l'Alster
** Mühlenbach o Engelbek, afluent del Seevekanal
** Mühlenbach (Ammersbek), afluent de l'Ammersbek
** Mühlenbach (Alte Alster), afluent del canal Alster-Trave
** Mühlenbach (Ruhr), afluent del Ruhr
** Lüner Mühlenbach, afluent del Lippe
** Mühlenbach o Mühlenbeck, afluent del Stroiter Bach a Bornsen (Einbeck)
# Pilar López Zappino

Pilar López Zappino (Múrcia, 14 de maig de 1883 - 26 de febrer de 1936), filla d'Antonio López i de Dolores Zappino, va ser una pedagoga de l'Escola Moderna. El novembre de 1905, arribà a Menorca per a treballar a l'Escuela Libre Distrito 15 de Maó. Aquesta escola fou creada per la Federació d'Obrers de l'illa de Menorca (FOIM) seguint els principis de l'Escola Moderna. Allà es retrobà amb Esteve Guarro, que havia arribat a l'escola mesos abans a proposta de Francesc Ferrer i Guàrdia. Va començar al desembre a impartir classes especials de piano i solfeig fins al tancament de l'escola al 1906 arrel de l'atemptat a Alfons XII a Madrid. Aquest atemptat, comès per Mateu Morral, natural de Sabadell i del cercle d'amics de l'Esteve Guarro, va suposar el tancament de totes les escoles racionalistes del país. Entre el 1906 i 1907, la parella es va fer càrrec de l'Escola Moderna de Gràcia, que acabà tancant també per culpa de la repressió. Es van traslladar a Lloret de Mar per a treballar a l'Escola Horaciana Lloretense, inaugurada el 29 de juny de 1907 i que tancarà mesos més tard. La família, que ja tenien una filla de 3 anys, Eleanora, arribà a Sant Feliu de Llobregat al 1910 per a incorporar-se a l'Ateneo Libre del Llobregat, actualment l'Ateneu Santfeliuenc. Només l'Esteve emperò va continuar amb la seva tasca docent, ja que només s'impartien classes a nois. Pilar no va tornar a exercir mai més de manera oficial, tot i que donava classes particulars a casa seva. Va morir el 26 de febrer de 1936 d'una aturada cardiorespiratòria.

## Referències

* ↑ RETUERTA, 2016, p. 309.
* ↑ «FOIM». [Consulta: 24 març 2021].
* ↑ «El porvenir del obrero» (en castellà) p.4, novembre 1905. [Consulta: 24 març 2021].
* ↑ SOLÀ, 1980, p. 271.
* ↑ «La actualidad» (en castellà) p. 18, 1907. [Consulta: 5 abril 2021].
* ↑ «Buscant maçons amb nom propi», 2009. [Consulta: 5 abril 2021].
* ↑ RETUERTA, 2016, p. 323.

## Bibliografia

* RETUERTA, M. Luz. «Els mestres Esteve Guarro i Pilar López». A: CALDERÉ, Xavier; CAMPS, Josep; RENOM, Mercè. La Setmana Tràgica i el seu context en el Baix Llobregat, 1890-1923. Sant Feliu de Llobregat: Edicions del Llobregat, 2016, p. 392. ISBN 9788494427336.
* SOLÀ GUSSINYER, Pere. Educació i moviment llibertari a Catalunya (1901-1939). Barcelona: Edicions 62, 1980. ISBN 8429716173.
# Picaflors bicolor

El picaflors bicolor (Dicaeum bicolor) és un ocell de la família dels diceids (Dicaeidae).

## Hàbitat i distribució

Habita boscos i vegetació secundària de les terres baixes de les Illes Filipines, a Luzon, Catanduanes, Mindoro, Negros, Guimaras, Bohol, Leyte, Samar, Dinagat i Mindanao.

## Referències

* ↑ «Picaflors bicolor». Cercaterm. TERMCAT, Centre de Terminologia. Rev. 20/01/2022(català)